Diari Oficial de la Generalitat Valenciana


Sumari del DOGV 6950, del 24-01-2013 (2013/541)

Subhasta de bé immoble a València.
----------------------------------

### Dades del document

Número de DOGV
:   6950

Data del DOGV
:   24-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/541


Organisme emissor
:   Notaria de Jose Manuel Valiente Fabrega

Tipus de document
:   Subhasta

Subhasta de bé immoble a València. [2013/541]  
José Manuel Valiente Fábrega, notari del Col·legi de València, amb residència a la capital i amb despatx a l'avinguda de Cardenal Benlloch, número 45, 5a. planta, de València, faig saber:   
  
Que davant meu es tramita venda extrajudicial, conforme a l'article 129 de la Llei Hipotecària, de la finca següent:  
Descripció. Urbana. Vivenda amb la porta assenyalada amb el número onze, que dóna a la tercera planta alta i en la seua part centre dreta, mirant d'enfront l'edifici, prenent com a centre d'este el vèrtex que formen el carrer de Sant Pancraç i l'avinguda de Burjassot, amb vista a l'esmentat carrer de Sant Pancraç; comprén una superfície construïda de cent cinc metres, vint-i-tres decímetres i útil de noranta-sis metres, huitanta decímetres quadrats, distribuïda en diversos departaments. Confronta pel front, amb replanell d'escala i part de la vivenda número dotze; per la dreta entrant a esta, la vivenda número deu; per l'esquerra, celobert dreta de l'edifici i la vivenda número dotze; i per esquenes, el carrer de Sant Pancraç.   
Quota de participació: 3,01%.   
Inscripció: en el Registre de la Propietat de València Deu, tom 3031, llibre 914, foli 210, finca registral 46.543.  
Integració: forma part d'edifici quàdruple de nova planta, amb estructura general de formigó armat. Ocupa la total superfície del solar, és a dir, quatre-cents setanta-quatre metres, deu decímetres quadrats. Està situat als afores d'esta ciutat de València, partida de La Esperanza, amb frontera de díhuit metres que dóna a l'avinguda de Burjassot, on té la seua porta d'entrada, marcada amb el número noranta-huit de policia urbana, fronterís per la dreta entrant, en una línia de dèsset metres, vint-i-cinc centímetres, amb el carrer de Sant Pancraç; per esquerra, en línia de trenta metres, amb solar de José Cogollos; i per fons, terrenys de Fernando Oria.  
Títol. Pertany el ple domini de la finca descrita amb caràcter privatiu a Matilde-Abere Ondo Mangue, per títol de dissolució de comunitat, en virtut d'escriptura atorgada el dia 30 de setembre de 2005 davant del notari de València Joaquín Borrell García, número 3915 de protocol.   
  
Com que s'han complit els tràmits previs, és procedent la subhasta de la finca i es fan saber les seues condicions:   
Tindrà lloc en la meua notaria sítia a l'avinguda de Cardenal Benlloch, número 45, 5a. Planta, de València, el dia 7 de març de 2013, a les 12.00 hores, al tipus del preu taxat en l'escriptura de constitució de la hipoteca, que és la quantitat de dos-cents set mil dos-cents deu euros amb huitanta cèntims (207.210,80 €).  
Per a prendre part en la subhasta els postors hauran de consignar, prèviament a la subhasta, en la notaria, una quantitat equivalent al 30% del tipus, mitjançant xec bancari a nom del notari.   
La documentació i certificació del registre a què es refereixen els articles 236.a i b del Reglament Hipotecari es poden consultar en la notaria de dilluns a divendres, de 10.00 a 14.00 hores. S'entendrà que tot licitador accepta com a bastant la titulació aportada i que les càrregues o gravàmens anteriors i els preferents, si n'hi ha, a la hipoteca que s'executa continuaran subsistents, i quedarà subrogat en la responsabilitat derivada d'aquells, si la rematada s'adjudica a favor seu.   
  
La subhasta es regirà pel que disposa l'article 12 del Reial Decret Llei 6/2012, de 9 de març, de Mesures Urgents de Protecció de Deutors Hipotecaris, i en el que no siga incompatible per l'article 236 del Reglament Hipotecari.  
  
València, 9 de gener de 2013.- El notari: José Manuel Valiente Fábrega.